وزيراعظم نواز شريف هيواد کې امنيت دبحالۍ لپاره دسنجيده گامونو اخستو امر کړى
وزيراعظم نواز شريف وينا وه دجرائم پيشه عناصرو مخنيوي لپاره به دسپريم کورټ دهداياتو په رڼا کې قوانينو کې بدلونونه دوامداره وي
دپاکستان وزيراعظم ميا محمد نواز شريف قانون نافذونکو ادارو ته امر کړى چې ټول هيواد اؤ په ځانگړې توگه کراچۍ کې دې دامنيت دبحالۍ لپاره سنجيده گامونه واخلي. دخالي په ورځ لاهور کې دوزيراعظم په مشرۍ ملک کې دامن وامان دصورتحال دجاج اخستو لپاره يوه مهمه غونډه شوې چې پکې دپوځ دسرلښکر جنرال اشفاق پرويز کياني اؤ وفاقي وزيرانو پشمول اعلي پوځي اؤ غيرپوځي مشرانو برخه اخستې وه. غونډه کې دکراچۍ معامله دټولو پسر کې وه اؤ ډي جي رينجرز وزيراعظم ته کراچۍ کې درينجرز په تگلاره اؤ قلنگ خورو اؤ هدفي وژونکو دمخنيوي لپاره تر دې مهاله په شوې کارروايۍ تفصيلات بيان کړي ، وزيراعظم درينجرز په کارکردگۍ داطمينان څرگندونه کړې ده. په دغه موقع وزيراعظم وويل چې دکراچۍ خلک دعدم تحفظ داحساس ښکار دي، کوم چې به لرې کولى شي. هغه وويل اولس دقانون نافذونکو ادارو څخه زياتې هيلې لري اؤ په دغو هيلو به په هر صورت کې پوره ختل وي. دهغه وينا وه دجرائم پيشه عناصرو مخنيوي لپاره به دسپريم کورټ دهداياتو په رڼا کې قوانينو کې بدلونونه دوامداره وي. غونډه کې دنورو معاملو ترڅنگ دهيواد په مجموعي امنيتي صورتحال، کراچۍ اؤ ناقراره صوبه بلوچستان کې دبدامنۍ دصورتحال مخنيوي لپاره په بيلا بيلو لارو چارو غور شوى دى. سرچينې وائي په دغه موقع دپاکستان دپوځ سرلښکر جنرال اشفاق پرويز کياني دکراچۍ اؤ ناقراره صوبې بلوچستان دامنيت په اړه حال احوال تير کړى دى. غونډه کې په دې خبره اتفاق شوى چې دترهه گرۍ دله مينځه وړلو لپاره به حکومت اؤ پوځ په شريکه کار کوي. وزيراعظم په دغه موقع امر کړى چې ټول غير درج شوي سمونه دې بند کړل شوي اؤ په دغه اړه دې دټيلي کميونيکيشن ايجنسو سره خبرې وشي. دسرچينو وينا ده غونډه کې په ٩م ستمبر دراغوښتل شوي ال پارټيز کانفرنس په ايجنډا هم بحث شوى، ددغه غونډې مقصد دترهه گرۍ دمخنيوي په تگلاره اؤ دکراچۍ دبدامنۍ صورتحال دمخنيوي په اړه درايې اتفاق پيدا کول دي. بلخوا دخيبرپښتونخوا وزيراعلي پرويز خټک ميډيا سره خبرو کې وئيلي دي چې ال پارټيز کانفرنس کې دګډون کولو بلنه ورته ترلاسه شوې ده اؤ هغه اؤ دپي ټي ائي مشر عمران خان به په دغه کانفرنس کې برخه اخلي.